Dhoni
ధోనీ ఫామ్‌పై దిగులు లేదు: స్టీవ్‌ స్మిత్‌
న్యూఢిల్లీ: ఐపిఎల్‌ పదవ సీజన్‌లో తన పేలవ ఆటతీరుతో విమర్శలు ఎదుర్కొంటున్న ధోని ఫామ్‌పై రైజింగ్‌పుణే సూపర్‌ జెయింట్‌ కెప్టెన్‌ స్టీవ్‌ స్మిత్‌ స్పందించాడు. గుజరాత్‌ లయన్స్‌తో మ్యాచ్‌ కోసం రాజ్‌కోట్‌ వచ్చిన స్మిత్‌ మీడియాతో మాట్లాడాడు. ధోనీ ఫామ్‌ గురించి ఏ మాత్రం దిగులు లేదు.అతడు ఒక క్లాస్‌ ప్లేయర్‌. అయినా మా జట్టు ఆడింది కేవలం మూడు మ్యాచ్‌లే. కాబట్టి మిగతా మ్యాచ్‌లకు ధోని పుంజుకుంటాడు అని స్మిత్‌ ఆశాభావం వ్యక్తం చేశాడు.ఐపిఎల్‌ పదవ సీజన్‌లో ధోని సరిగా ఆడటం లేదు.ఇప్పటి వరకు పుణే ఆడిన మూడు మ్యాచ్‌ల్లో ధోని తక్కువ స్కోర్లకే పరిమిత మయ్యాడు.మూడు మ్యాచ్‌లలో ధోని కేవలం 28 పరుగులు మాత్రమే చేశాడు.దీంతో కెప్టెన్సీ నుంచి తొలగించడం వల్లే ధోని సరిగా ఆడటం లేదని సోషల్‌ మీడియా లో విమర్శలు వచ్చాయి.
పుణే జట్టు యాజమాన్యం కూడా ధోని ఆట తీరుపై అసంతృప్తి వ్యక్తం చేసిన విషయం తెలిసిందే. టీమిండియా మాజీ కెప్టెన్‌ గంగూలీ సైతం ధోనీ ఫామ్‌పై అసంతృప్తి వ్యక్తం చేశాడు.టి20ల్లో ధోని సరిగా ఆడటం లేదని తన అభిప్రాయాన్ని వెల్లడించిన సంగతి తెలిసిందే.ఇప్పటి వరకు మూడు మ్యాచ్‌లాడిన పుణే ముంబై ఇండియన్స్‌పై విజయం సాధించిగా ఢిల్లీ,పంజాబ్‌ చేతిలో పరాజ యం చెందింది. ఢిల్లీ పరాజ యంపై స్పం దించిన స్మిత్‌ ఆ పరాజయం తనతో పాటు జట్టులోని ఆట గాళ్లను ఎంతో బాధించిందన్నాడు. అనారోగ్యం కారణంగా ఈ మ్యాచ్‌లో ఆడ లేకపోయానని,ప్రస్తుతం ఫిట్‌గా ఉన్నానని,గుజరాత్‌తో జరిగే మ్యాచ్‌కి అందుబాటులో ఉంటున్నట్లు స్మిత్‌ వెల్లడించాడు. అనంతరం పుణే బౌలర్‌ ఇమ్రాన్‌ తాహీర్‌ గురించి స్మిత్‌ మాట్లాడాడు.జట్టులో ఇమ్రాన్‌ కీలక ఆటగాడు అయ్యాడని,మంచి గణాంకాలతో వికెట్లు తీయగలు గుతున్నాడని, టి20ల్లో తాహీర్‌ ప్రపంచంలోనే నంబర్‌ వన్‌ బౌలర్‌ అని వ్యూహాత్మకంగా బౌలింగ్‌ వేస్తున్నాడని స్మిత్‌ కొని యాడాడు.ఇక గుజరాత్‌ లయన్స్‌ జట్టులో జడేజాలేని లోటు స్పష్టంగా కనిపిస్తుందన్నాడు. జడేజా తిరిగి జట్టులోకి వస్తే బ్యాటింగ్‌, బౌలింగ్‌లో గుజరాత్‌ మరింత బలంగా ఉంటుందని స్మిత్‌ పేర్కొన్నాడు.